เรื่องร้องเรียน: บ้านทาวเฮ้าสหลังบ้านตรงกัน ติดที่ดูดควันลักษณะตามรูป กลิ่นเข้าบ้านทุกวันวันละหลายรอบ อยากให้เปลี่ยนจุดติดตั้ง
การดำเนินการของเจ้าหน้าที่: สำนักงานเขตบางบอน โดยฝ่ายสิ่งแวดล้อมและสุขาภิบาล ได้ตรวจสอบแล้ว พบว่า บ้านผู้ร้องเลขที่ 539 ซอยเอกชัย 46 (ซอยย่อยมรกต) แขวงคลองบางพราน เขตบางบอน กรุงเทพมหานคร ซึ่งลักษณะเป็นบ้านทาวน์เฮ้าส์หลังชนกัน สถานที่ถูกร้องเรียนอยู่ด้านหลังบ้านผู้ร้อง จากสภาพแวดล้อมไม่สามารถระบุสถานที่ได้ชัดเจนว่า สถานที่ถูกร้องเรียนเป็นบ้านหลังใด จากการนับจำนวนหลังที่คาดว่าจะตรงกับบ้านผู้ร้อง เป็นบ้านเลขที่  433  ซอยเอกชัย 46 (ซอยย่อยบุษราคัม) จากการสอบถาม มีผู้พักอาศัยเป็นผู้สูงอายุ 2 ราย ไม่ค่อยได้ทำอาหารเอง และบ้านในซอยบุษราคัมไม่มีบ้านหลังใดทำอาหารปริมาณมากเพื่อจำหน่ายแต่อย่างใด ทั้งนี้ ได้แจ้งให้ผู้ร้องทราบแล้ว อย่างไรก็ตาม หากผู้ร้องทราบแน่ชัดว่า บ้านหลังใดก่อความเดือดร้อน เรื่อง กลิ่น ควัน จากการทำอาหารเข้าบ้านของผู้ร้อง ขอให้แจ้งเจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางบอน หมายเลขโทรศัพท์ 0 2450 3272 สำนักงานเขตบางบอนจะได้ส่งเจ้าหน้าที่ตรวจสอบใหม่อีกครั้ง
ความเห็นของผู้แจ้ง: ทีมงานจัดการปัญหาลงพื้นที่รวดเร็วมากค่ะ ขอบคุณมากนะคะ
พื้นที่: แขวงคลองบางพราน เขตบางบอน กรุงเทพมหานคร